होगा किसी बस या थ्री-व्हीलर का इंतजार उसे। सोचता हुआ अधेड़ व्यक्ति झुलसाती लू का थपेड़ा लगते ही कूलर की हवा में फिर कमरे में चला गया और अपने काम में लग गया। घंटा भर व्यतीत हो गया। उसका ध्यान फिर आग्नेय धूप में खड़ी उस वृद्धा की ओर गया। उसे विश्वास था, चली गई होगी वह अब तक। उसने बाल्कनी में जाकर फिर देखा- यह माजरा क्या है? बेचारी बुढिय़ा कितनी बेहाल हो चुकी है और अब भी उधर ही देख रही है। कुछ न कुछ बात जरूर है इसके साथ। इतनी कड़ी धूप में तो अच्छा भला आदमी पिघल जाए, यह तो वृद्धा है। और देर तक यह ऐसे ही खड़ी रही तो यह अवश्य बेहोश हो जाएगी या लू से मर जाएगी।